
Student român la Londra: “Dumnezeu a fost ucis de Occident, VREAU 
SĂ MĂ ÎNTORC ACASĂ!” 
  
 
 
O scrisoare emoționantă a unei tinere studente plecată la studii în Marea Britanie circulă de câteva 
zile pe Internet. Viziunea româncei noastre despre Occident: un loc fără identitate, cu tradiții care se 
pierd încet-încet din cauza globalizării, în care cetățenii se tem permanent de extremismul islamic, în 
care nimănui nu-i pasă ce gândești sau ce dorești. Este inutil să vă spunem că scrisoarei tinerei se 
bucură de o audiență incredibilă pe rețelele de socializare. 
 “Sunt studentă în Londra la una dintre cele mai bune universităţi europene. Sunt mândră că am 
reuşit să ajung aici şi le voi fi recunoscătoare părinţilor mei pt educaţie şi efortul material 
extraordinar pe care l-au depus pentru a mă trimite la studii de calitate mereu. 
Dar mă deranjează teribil întrebarea tuturor „Te mai întorci?” Şi uimirea clară la auzul unui ferm 
„da”. Acest DA nu era atât de ferm înainte de a mă muta în Londra. Înainte era un „mi-aş dori, 
dacă voi avea unde să mă întorc mă voi întoarce”. Suntem o generaţie crescută într-o scârbă 
pentru patrie, am crescut cu Badea care înjura tara mereu, am crescut fiind educaţi să admirăm 
valorile occidentale „superioare” şi „ideale”.Credem că politica, cultura şi educaţia cât mai 
internaţională este foarte benefică, credem În globalizare, suntem de acord câteodată că 
România e frumoasă dar păcat că e locuită şi parcă tot mai bine e în Londra… Români scumpi, 
cât putem să ne înşelăm… 
Ce este Occidentul….? 
Un loc care nu mai are identitate, globalizarea îi distruge încet încet toate tradiţiile, cenzura 
comunismului bolşevic s-a transformat în a fi <politic corect>, trăieşti cu riscul ca un islamist 
extremist poate să bombardeze pentrut Allahul lui locuitorii unei ţări în care el s-a mutat, istoria nu 
mai poate fi spusă pt că poate jigni anumite popoare, copiii pot fi ucişi în pântece de către propria 
lor mamă - avortul fiind văzut că o metodă contraceptivă în loc să i se spună crimă, Crăciunul şi 
Pastele precum şi alte tradiţii străvechi subt doar un prilej de marketing , aici nu există nici un pic 
de profunzime,; relaţiile dintre oameni sunt pur profesionale, prietenia, iubirea sunt toate o 
afacere, tot ce facem e pentrut CV şi când vrem să ne căsătorim găsim noi 
pe perfectmatch.com ceva nu? 
 Lumea discuta oameni, nimănui nu îi pasă ce gândeşti, ce simţi ce îţi doreşti. 
Puţini mai ştiu să iubească, feminismul distruge relaţiile bărbat femeie tot mai mult, gender role 
este considerat învăţat aşa că nu mai învăţăm copiii de mici să se comporte ca băietei sau fetiţe 
ci îi lăsăm pe ei să îşi aleagă ce sex vor să aibă, ajungându-se la un nr imens de homosexuali 
creaţi de societate,Dumnezeu a fost ucis de Occident. 
 
De ce oare admiram atât de mult haosul Europei vestice? 
Noi avem oameni, noi ştim să trăim, noi radem că fugim cu nasu de acasă o săptămână în munţi 
cu corturile. 
Noi ne salutăm cu „Doamne ajută!” 
Noi avem un pământ binecuvântat de oasele şi sângele atâtor martiri… De ce s-au sacrificat 
atâţia romani pt viitorul nostru şi noi fugim ca vitele în Occident? 
De ce acceptăm ca Securiştii comunişti să ne conducă în continuare prin politica şi educaţie? 
De ce acceptăm ideile occidentale cu braţele deschise? 
De ce acceptăm ca bărbaţii noştri să fie carne de tun pt NATO dar nu suntem în stare să ne 
recuperăm Moldova de peste Prut după atâţia ani de la căderea comunismului? 
De ce acceptăm ca în continuare memoria luptătorilor anticomunişti să fie călcată în picioare şi la 
22 de ani de la aparenta schimbare a regimului încă nu le sunt recunoscute meritele? 
De ce eşti drogată scumpa Românie cu iluzii occidentale? 
În Occident unde pleacă bieţii romani să facă o pâine, germanii, francezii, englezii îi tratează ca 
pe nişte sclavi, fiind roman eşti privit ca o subrasa, în Anglia un non-european are mai multe 
drepturi şi privilegii doar datorită faptului că a trăit sub dominaţia imperiului pt decenii… 
Şi noi românii care avem o ţară superbă, un pământ fertil, plin de zăcăminte, Roşia montană, 
delta, Carpaţii, Dunărea, Marea Neagră stăm să cerşim şi să ne umilim pt o pâine prin Anglia, 
Italia şi Spania…. 
 Îmi plânge inima când văd cum sunt trataţi pe pământ străin când acasă la ei puteau mânca din 
belşug, dacă nu ar fi fost lăcomia hoţilor de la putere… care au vândut țara pe nimic. 
 VREAU SĂ MĂ ÎNTORC ÎN ROMÂNIA cu toate că nu voi avea niciodată banii pe care i-aş avea 
lucrând aici. Dar cum spunea tatăl lui Nicolae Steinhardt : vei avea zile frumoase dar nopţile îţi 
vor fi îngrozitoare. 
 Omul nu are numai trup de hrănit, mai e şi sufletul. Şi mai distrugătoare este setea şi foamea 
sufletului îndepărtat de pământ şi de neam decât foamea trupească… 
Aşa că români, plecaţi, plecaţi la studii, plecaţi ca să vedeţi în ce hal a ajuns occidentul liberal, 
plecaţi şi învăţaţi să vă iubiţi ţară şi realizaţi ce frumuseţe aţi lăsat în urmă. 
 Şi apoi ne vom întoarce cu toţii, valuri valuri, cu şi mai multă forţă şi dorinţa de schimbare, şi 
după 68 de ani de asuprire, România va fi a românilor din nou, aşa să ne ajute Dumnezeu!” 

